
Zamenhofa junago 


La karaktero, la pensmaniero kaj la tuta personeco de 
Ludoviko Zamenhof—estonta aütoro de la lingvo esperanto— 
formigis dum lia junago sub influo de tiu socio kaj tiuj 
politike - ekonomiaj kondiĉoj, kiuj estis karakterizaj 
por rusa imperio kaj okcidentaj ĝiaj regionoj dum la dua 
duono de la deknaŭa jarcento. 

Ludoviko Zamenhof naskiĝis la 15-an de decembro 1859 
en Bialystok de gepatroj hebreaj. 

En Bialystok 80% da loĝantoj estis hebreoj. Aliaj 20% 
da loĝantaro apartenis al rusoj, poloj, germanoj. 

La ĝenerala politiko de la cara registaro en la okci- 
denta lando kaj speciale en la tiel nomata Pola-Reĝlando 
konsistis en instigado malamika de unu nacio kontraŭ alia. 
Subpremataj en libera disvolvo de sia macia vivo kaj kul- 
turo, — poloj kaj hebreoj helpis al tiu subpremado per 
reciprokaj malamikaĵoj. Pleje suferis nature hebreoj. 

Dum la infanecaj jaroj de Ludoviko (1863—1865) okazis 
la lasta Pola revolucio, sufokita plej kruele de rusaj ĝen- 
darmoj kaj regimentoj. 

Ce tia ĝenerala situacio estis speciale notinda, ke la 
patro de Ludoviko — Marko Zamenhof, privata lernejpo- 
sedanto en Bialystok, ricevis oficialan ŝtatan postenon. 
Li fariĝis instruisto en la ŝtata mezlernejo, kio estis okazo 
malofta por la hebreoj. 


En la j. 1873 Marko Zamenhof translogigis kun sia 
familioVarsovion, kie li instruis germanan lingvon en Reala 
lernejo kaj Veterinara Instituto. 

Evidente Marko Zamenhof havis grandan konfidon ĉe 
la ŝtataj kaj policaj aŭtoritatoj. En Varsovio estis al li 
permesite malfermi privatan pensionejon por lernantoj. 

Permesoj por tiaj pensionejoj estis donataj de la registar- 
aj institucioj kun granda singardemo—nur al tiuj, kiuj 
neniu-rilate povus malbone influi la lernantojn, kaj la 
hebreoj ja estis ĉiam speciale suspektataj de la cara poli- 
tika polico. 

Konfido, kiun ĝuis Marko Zamenhof ĉe la ŝtataj aŭtori- 
atoj, plue montriĝis en la fakto, ke li fariĝis cenzuristo 
por eksterlanda gazetaro") 

Mortis Marko Zamenhof 70 jaraĝa en la 1907, havante 
titolon «Statkonsilisto»?) 

Detalajn informojn pri Zamenhofa junaĝo oni povas 
ricevi el la citita verko de E. Privat «Vivo de Zamenhof», 
kies aŭtoro estis allasita al la familiaj arĥivoj de Zamenhof. 

Patro de Zamenhof estis laŭ ĉiuj atestoj — severa homo, 
kapabla lingvisto, pedagogo — principe kaj praktike apli- 
kanta la metodojn de carreĝimaj lernejoj. Fizikaj punoj ne 
estis maloftaĵo ĉe la infanoj de Marko Zamenhof. Certa 
krudeco kaj severa plenumado de la postuloj oficaj devis 
esti liaj nepraj ecoj por sukcesi en lia ŝtata kariero, tie] ne 
kutima inter la hebreoj ruslandaj. 

La patrino estis molanima, profunda kredantino — 
male al la patro — ateisto. 

Ludoviko heredis de sia patro kapablon por studoj di- 
versaj kaj speciale por lingvo-studoj, obstinon kaj persiston. 
De patrino li heredis — modestecon, trankvilon kaj sopiron 
al io, kio levus lin super la vivo ordinara. Li ĝuis aŭtorita- 


1) E. Privat, «Vivo de Zamenhof». London, 1920. p. 28. 
2 E. Wiesenfeld. «Galerio de Zamenhofoj». Horrem b. Koln, 
6 1924. p. 7. 


ton kaj amikecon ĉe ĉiuj siaj lernejkamaradoj. Privat atestas, 
ke en lernejo «por problemoj malfacilaj de lerneja tasko li 
estis helpema konsilanto». En la hejmo kaj ekster la hejmo 
Ludoviko akre sentis la ĝenon, kiun kaŭzis lia hebrea de- 
veno kaj malfacilaj vivkondiĉoj de lia familio. Malfacila 
kaj peza estis lukto de Zamenhof, studento kaj komencanta 
kuracisto, por rajto vivi kaj por prizorgi la necesajn vi- 
vrimedojn. 

La tuta Zamenhofa ideologio ensorbita de li en hejmo, 
lernejo kaj sur stratoj de Bialystok kaj Varsovio estis tiu 
de la nacie kaj ekonomie premita kaj ekspluatata etburĝaro 
de pol-hebreaj urbetoj Pollandaj. 

Privat rakontas: «Pri laboristoj, pri malriĉaj homoj gim- 
naziano Zamenhof pensadis pli kaj pli. En rondo familia 
li ŝatis legi laŭte el versaĵoj de poeto rusa Nekrasof» — 
poeto de mizero kaj sufero; kaj «dum tuta vivo Zamenhof 
amis la popolon laboreman kaj preferis loĝi en kvartaloj 
ĝiaj for el mondana societo». 

Frato de Ludoviko — Leono Zamenhof rakontas en ver- 
keto «El biografio de L. Zamenhof»: 

«Ankaŭ dum la jaroj gimnaziaj lin multe interesis di- 
versaj sociaj demandoj. 

De plej junaj siaj jaroj li revis pri solvado de tiaj pro- 
blemoj, sed plej multe lin interesis la problemo de divers- 
naciaj interrilatoj. Gi instigis lin ekprovi kreon de lingvo 
neŭtrala internacia». 

La familio kaj la ĉirkaŭanta lin socio ne povis doni al 
Ludoviko ĝustajn klarigojn pri la kaŭzoj de la ekzistanta 
nacia kaj ekonomia subpremo, pri la veraj kaŭzoj de nacia 
batalado kaj malamikemo reciproka. 

Patro - cenzuristo verŝajne eĉ zorgis ke en la cerbo de 
lia filo ne trafu iuj danĝeraj ideoj. La milda patrino volis 
ĉion solvi per ama kaj paca maniero. 

Rezulto estis, ke tiujn problemojn sociajn, tre gravajn, 
Ludoviko klopodis solvi memstare. Li ricevis ideon ke la 
kaŭzo ĉefa de intergenta malamikemo estas diferenco de 


Ja lingvoj. Jam tre juna li venis al tiu ideo; kaj en la jaroj 
maturaj tiu ideo akiris ĉe li ĉiam pli gravan rolon. Pli mal- 
frue, kiam li povis ekkoni ankaŭ aliajn pli realajn koncep- 
tojn sociologiajn, tiu ĉefideo de lia vivo akiris por li 
jam tian gravecon, ke ĝi ĉiujn aliajn pensojn forŝovis malan- 
taúen. 

Do la tuta idearo de Zamenhof estis ligita kun la pro- 
blemo pri Lingvo Internacia, kaj tial Zamenhof neniam suk- 
cesis vidi iujn aliajn solvojn por la «malbenitaj problemoj 
sociaj» ol tiuj solvoj, kiuj metis sur la unuan planon la 
ideon pri Lingvo Internacia. 

Tia konceptaro de Zamenhof havis eĉ certan utilon. Tre 
verŝajne nur dank'al ĝi Zamenhot pripensis ĝis la fino, 
ellaboris ĝis la fino kaj sukcesis realigi sian revon pri la 
lingvo internacia. 

La problemoj fakte pli gravaj restis por li ĉiam flankaj, 
kaj tuta lia atento, tuta streĉo de lia menso estis ĉiam 
direktita nur al unu — por li sentime grava punkto. 

Zamenhof konsideris sin kiel pioniro, kiel profeto de 
tiu ideo. Li antaŭvidis multajn obstaklojn, sed li kredis 
a] sia praveco kaj al fina triumfo de sia ideo. 

Tial li skribis: 

«La pioniroj de novaj ideoj renkontas nenion krom mokoj 
kaj atakoj, la unue renkontita, tre malmulte lerninta bubo 
rigardas ilin de alte kaj diras al ili, ke ili okupas sin je 
malsaĝaĵoj...» 

Kaj: 

«La homoj miras, kiamaniere en nia praktika tempo povas 
aperi tiaj malsaĝaj fantaziuloj. . ) 

Sed tempo farpasas, kaj la hieraŭaj ideoj primokataj iom 
post iom fariĝas ĝenerale akceptitaj. Kaj Zamenhof sukcesis 
ĝisvivi grandajn triumfojn kaj gravajn akceptojn, se ne 
por sia «socia idearo» do tiam por la praktike de li solvita 
problemo pri la Lingvo Internacia. 


1) «Fundamenta Krestomatio», p. 269 


La interna ideo 


de esperantismo 


La mondo akceptis formon de Lingvo Internacia, 
kiun proponis kaj defendis D-ro Zamenhof. 

Sed malsukcesis tiuj sociaj ideoj. kiujn Zamenhof de la 
komeneo mem intime ligis kun sia lingvo. 

Dum gimnaziana kunveno de la j. 1878, festinta kreon 
de la unua formo de Lingvo Internacia, oni kantis himnon: 

«Malamikeco de la nacioj 
Falu, falu, jam venis tempo»... 

En la raporto, prezentita dum la j. 1900 al kongreso 
de Franca societo por progresigo de sciencoj, Zamenhof, 
defendante la eblecon de Lingvo Internacia, samtempe 
plurfoje argumentas kontraü Sovinismo, kiel produkto de 
lingva diferenco. 

Sincere li klopodas konvinki la Sovinistojn, ke amo 
al sia popolo kaj al la tuta homaro troviĝas en sama rilato 
kiel amo al sia familio kaj al sia nacio?). 

Dum la III Universala Kongreso de esperanto en Cam- 
bridge (1907 j.) Zamenhof forte akcentis: 

«Ni deziras krei neŭtralan fundamenton, sur kiu la di- 
versaj homaj gentoj povus pace kaj frate interkomuniki- 
Sadi, ne altrudante al si reciproke siajn gentajn apartaĵojn». 

En sia memuaro pezentita al la Internacia Kongreso 
de Rasoj en Londono (26—29—VIT, 1911)), li asertas, ke 
la kaŭzo de malamo intergenta ne estas kaŭzo ekonomia: 

«Ni malamas fremdajn gentojn ne ĉar ni timas, ke ili 
nin ekonomie englutos, sed ni- krias pri englutado tial, 
ke ni ilin malamas» 2). i 

Sendube erara estis la ĉefa pretendo de Zamenhofa me- 
muaro, ke «ne kaŭzoj ekonomiaj kreas la intergentan ma- 


1) Fundamenta Krestomatio p. 274—276. 
2) L. Zamenhof. «Gentoj kaj Lingvo Internacia». Leipzig. 1912 p. 4 9 


lamon». Ĝuste tiuj kaŭzoj ĝin kreas. La ekonomia konku- 
rado de diversnaciaj financistoj kaj entreprenistoj — estas 
ĉiam prezentata kiel konkurado inter nacioj kaj gentoj. 
Samtempe la klasoj ekspluatantaj lerte organizas gentan 
malamon inter la klasoj malsuperaj de la socio, ĉar sub tiu 
ŝirmo estas faciligata ekspluatado de tiuj klasoj malsuperaj 
kaj estas malfortigata ilia povo por organizita kontraŭstaro 
al la tendencoj ekspluatistaj. 

Same eraris Zamenhof, kiam en la j. 1913 li asertis ke 
«lingva ŝovinismo estas unu el la ĉefaj kaŭzoj de malamo 
inter homoj»!). 

Li en tiu frazo anstataŭis kaŭzon per la sekvo, ĉar ŝo- 
vinismo mem estas sekvo de la nuntempaj sociaj rilatoj 
kaj tute ne ĝia kaŭzo. 

Tia grandigo de la genta kaj lingva problemo, malakcep- 
tata de seriozaj laborantoj kaj batalantoj sur la kampo 
de la sociaj reformoj,— estis la ĉefideo, kiun kun la lingvo 
akceptis kiel aksiomon la unuaj pioniroj de la nova lingvo. 

Ĉirkaŭ tiu ideo grupiĝis la unua areto de esperantistoj, 
kaj tiu ideo estis la liganta por ili centro. 

Same kiel la idealismo Zamenhofa instigis lin kaj helpis 
al li doni skizon de la principoj, sur kies bazo komenciĝis 
kaj pluen progresis esperanto, same la «interna ideo de 
esperantismo» instigis unuan grupeton de esperantistoj ba- 
tali por esperanto, uzi ĝin kaj tiamaniere konduki ĝin al 
tia grado de perfekteco, kiam ĝi jam povis esti prenita kaj 
uzita de rondoj pli vastaj, konsiderantaj lingvon kiel simplan 
instrumenton kaj forĵetantaj la tutan «socian idearon» 
Zamenhofan. 

Zamenhof blindigita de siaj ideoj, ofte ne povis rimarki 
la ekzistantajn kontraŭdirojn inter siaj asertoj kaj la vivo 
reala. 

En sia parolado dum la VI Internacia Kongreso de 


) D- ag L. L. Zamenhof «Deklaracio pri Homaranismo», Madrid, 
10 19137 p. 


esperanto en Washington (1910) li salutis Usonon per 
la vortoj: «Lando de libereco, lando de estonteco»... 

Zamenhof estis tiel Garmita per la penso, «ke tiu lando 
apartenas ne al tiu aŭ alia gento aŭ eklezio», ke li forgesis 
pri la milionoj da nigruloj persekutataj kaj ekspluatataj. 

Li forgesis, ke la ŝovinismo lingva kaj religia en Usono: 
disfloras same riĉe, kiel en la landoj Eŭropaj “(eble nur sub 
iom aliaj formoj), ĉar la sistemo de socia ordo en Usono: 
kaj Eŭropo enhavas ja nenion esence diferencan. 

Vere, post unu jaro en memuaro, adresita al la «Kongreso 
de Rasoj», Zamenhof jam faris kelkajn rezervojn por aliaj 
kaŭzoj de sociaj malpacoj. Li skribis: 

«La intergenta diseco kaj malamo plene malaperos nur 
tiam, kiam la tuta homaro havos unu lingvon kaj unu 
religion... 

Daŭros tiam en la homaro tiuj diversaj malpacoj, kiuj 
regas interne de ĉiu lando kaj gento, kiel ekzemple malpacoj 
politikaj, partiaj, ekonomiaj, klasaj k. t. p. sed plej terura 
el ĉiuj, la malamo intergenta tute malaperos»!). 

Sed eĉ en tiu sia memuaro nek unu vorton diris Zamen- 
hof pri tio, ke la lingvo mem — estas produkto de certa 
socio, de certaj formoj de mastrumado kaj de socia produk- 
tado. La ideo pri la lingvo, unuiĝinta kun la nebula «in- 
terna ideo de esperantismo» superegis en menso Zamen- 
hofa ĉion alian. 

Ĉe sia lasta oficiala parolo antaŭ kongreso esperantista 
(VIII Kongreso, Krakow 1912 j.) Zamenhof ree akcentis 
tre kategorie, ke: «esperanto estas ne sole simpla lingvo, 
sed ke ĝi estas grava socia problemo». 


Homaranismo 


Certe en sia «Deklaracio pri Homaranismo» (1913 j.) 
Zamenhof mem konstatis, ke «esperantisma ideo prezentas 

1) L. L. Zamenhof «Gentoj kaj Lingvo Internacia». Leipzig 1912. 
p. p. 11—12. 

nur nedifinitan fratecan senton kaj esperon... kiujn naskas 
la rekontiĝado sur neŭtrala lingva fundamento»... 

Sed li volis kredi ke la Lingvo Internacia jam kreis 
adeptojn pretajn por aliĝi al iuj pli klare esprimitaj filo- 
zofie - etikaj principoj. 


La unua Universala Kongreso de esperanto sugestis 
al li penson ke: 

«Nun en Bulonjo sur Maro fakte komenciĝas en pli granda 
mezuro la reciproka kompreniĝado kaj fratiĝado de la di- 
verspopolaj membroj de la homaro». 

Li volis kredi, ke esperanto kaj ĝia interna ideo jam 
komencas unuigi homaron en «unu rondo familia, — ĉar 
nun ni vidas antaŭ ni grandegan nombron da varmegaj 
amikoj de esperanto, kiuj reprezentas per si preskaŭ ĉiujn 
landojn de la tera globo, preskaŭ ĉiujn naciojn, ĉiujn ran- 
gojn kaj klasojn de la homoj». 


Tiuj vortoj estas fakta esprimo de la idealo de klas-paco. 
Eble en limigita rondo de la unuaj esperantistoj, renkon- 
tantaj unu alian por unu semajno sur neütrala tero de Uni- 
versala Kongreso, tiu «klaspaco» ed estis realigebla. Sed 
nature neniu lingvo, neniu interna ideo kapablas. kaj kapa- 
blos starigi tian klaspacon en ordinaraj kondiĉoj de homa 
kunvivado, ekspluatado kaj laborado. 

Memorante la tagojn de Bulonja Kongreso Zamenhof 
post unu jaro skribis: «La mirinda sukceso de la Bulonja 
Kongreso konvinkis la iniciatorojn de la homaranismo, 
ke absoluta justeco, egaleco kaj frateco inter la popoloj 
estas plene ebla» ?). 

Tial anstataŭ nebula esperantismo li decidis fondi pli 
klare difinitan filozofie-socian movadon «Homaranismon». 

Samloke (p. 6) Zamenhof klarigas la ĉefan celon kaj 
konvinkon de homaranoj: «La homaranoj estas konvinkitaj 
ke ĉiu nacia aŭ religia ŝovinismo kaj ĉiu celado de unu gento 


1) «Homaranismo (Hilelismo)», Peterburgo, 1906, p. 5. 


regi super aliaj gentoj, kiel bazita sur malvero kaj rajto 
de pugno, pli aŭ malpli frue devas malaperi». 

Ankaŭ en tiuj vortoj mankas kompreno por la fakto, aŭ 
estas intence prisilentita la fakto, ke por la malapero de 
ŝovinismo necesas premiso—malapero de nuntempa socia 
sistemo, ĉe kiu klasoj superaj premas kaj ekspluatas la 
klasojn malsuperajn. 

La fundamenta esenco de la homaranismo estas espri- 
mita en la I kaj II punktoj de la «Deklaracio pri Homa- 
ranismo» de la j. 1913. 

«Mi rigardas la tutan homaron kiel unu familion, la di- 
viditecon de la homaro en diversajn reciproke malamikajn 
gentojn kaj sentreligiajn komunumojn mi rigardas kiel 
unu el la plej grandaj malfeliĉoj», kaj: 

«Ĉian ofenĉadon aŭ premadon de homo pro tio, ke li 
apartenas al alia gento, alia lingvo, alia religio,aŭ alia 
socia klaso, ol mi, mi rigardas kiel barbareco». 

Tre karakterize por Zamenhof | estas, ke en la unua redakta 
iormo de la «Deklaracio»!) mankis la vortoj «aŭ alia socia 
klaso». 

En la intertempo de la jaroj 1906—13 la penso de Za- 
menhof lernis konsideri gravecon de la socia problemo pri 
klasdiferenco. 

Sed, lerninte tion, Zamenhof ne volis kaj ne povis rees- 
plori ĝustecon de siaj ideoj. Li metis la klasdiferencon apud 
diferencoj gentaj, lingvaj kaj religiaj, kaj pensis ke ĉiuj 
malbonaĵoj, rezultantaj el tiuj diferencoj, estos solvataj per 
akcepto de lingvo komuna kaj de mondkoncepto homaranista. 

Tiujn-ĉi ideojn Zamenhofajn, kiuj kapablus nur fuŝi 
realan komprenon de la ekzistantaj soci- -fortoj, necesas 
repuŝi plej energie. 

Kaj tamen kelkaj flankaj praktikaj konkludoj de Za- 
menhof, rezultantaj el lia Dogmaro meritas aprobon ka j 
akcepton. 


1) «Dogmoj de Hilelismo» Peterburgo, 1906 p. 13—14. 

En la kvara pukto de la «Deklaracio pri Homaranismo» 
(1913 3.) li skribis: «ĉiu regno kaj ĉiu provinco devas porti 
nomon neŭtrale geografian, sed ne la nomon de ia gento». 

Guste en Sovet-Unio, efektiviginta plej vastan libere- 
con por ĉiuj nacioj kaj popoloj, tiu principo estas praktike 
enkondukita per la nomoj «URSS, Nord-Okcidenta lando, 
Urala lando» k. t. p. 

Same la propono de Zamenhof en kvina punkto de la 
Deklaracio pri edukado de infanoj en senŝovinisma spirito— 
estas efektivigita ĝuste en Sovet-Unio per specialaj kursoj 
de tiel nomata «Internacia edukado». Ankaŭ en kelkaj 
aliaj landoj specialaj, starigitaj en lernejoj, kursoj pri 
«Ligo de Nacioj» pretendas efektivigi tiun ideon de Zamenhof. 

En Sovet-Unio estis same akceptita la principa dife- 
rencigo de ideoj pri «lingvo devena (gepatra) kaj «lingvo 
persona (de Ciutaga uzo)». 


Naciismo kaj ŝovinismo 


ĉe Zamenhof (Zionismo) 


Fakte la penso pri propra popolo kaj ĝiaj malfeliĉoj 
estis kaŭzo, kiu inspiris Zamenhofon mem por la ideo in- 
ternacilingva kaj por la «interna ideo de esperantismo». 

Ni trovas atestojn, ke eĉ la lingvon internacian li ko- 
mence volis krei «unue kaj ĉefe por sia malfeliĉa popolo, 
dividita inter multaj landoj kaj lingvoj, popolo kiu 
povos ree esti unuigita dank’ al la lingvo»). 

Certan tempon dum siaj studentaj jaroj «li multe studis 
kaj okupiĝis pri la kolonizo de tero en Ukrainujo per he- 
breoj... 

«Li revis pri Palestino. Multajn poeziojn kaj propagan- 
artikolojn li skribadis tiutemajn. 

«Dum la unua sionista kongreso en Varsovio li havis 


3) vidu 0. D. Ribaulb «Reme morjo pri la unua tempo de espe- 
ranto» en la «Progreso», Praha, 1927 j. N 3. p — 18. 


brilan paroladon, kiu famigis lin en la koncernaj sferoj»)). 
Pri la samo rakontas ankaŭ E. Privat. 

Tamen kun paso de la tempo Zamenhof komprenis, ke 
zionismo estas nur alia formo de la sama nacia ŝovinismo, 
kiun li lernis per tuta forto de sia menso malami de sia 
junaĝo mem. 

Lasinte ideon de zionismo, Zamenhof ne povis akcepti 
ankaŭ la ideojn de konsekvencaj asimilistoj, kiuj, prezen- 
tante ideologion de certa parto de bonstata hebrea burĝaro, 
volis vidi solvon por la hebrea problemo en plena dissol- 
viĝo de la nacio hebrea inter nacioj ĝin ĉirkaŭantaj. 

Li volis konservi pura kaj senmakula sian «neŭtralan 
supernacian homaranismon». 

Ĉe Zamenhof forestis paroloj pri aktiva batalo kontraŭ 
la kaŭzoj de nacia subpremiteco. Restis nur vortoj konsolaj 
en la punkto VIII de la Deklaracio pri Homaranismo: 

«Se en mia hejma lando ĉiuj laboroj estas ekspluatataj 
por la oportuneco aŭ gloro de unu speciala gento kaj tio 
paralizas mian entuziasmon por socia laborado, aŭ eĉ de- 
vigas min revi pri alia hejmolando, mi ne devas malesperi, 
sed mi devas min konsoli per la kredo, ke la 
nenormala stato en mia hejma lando pli aŭ malpli frue 
pasos». 

Tiu mola pasiva esperado estis ne sufiĉe konkreta por 
asimilistoj, kaj ĝi same ne estis akceptebla por la aktivaj 
zionistoj, kiuj volis organizi nacie kaj ŝtate la premitan 
popolon. 

La ideoj per kiuj Zamenhof volis servi al sia popolo 
restis ne akceptitaj de tiu popolo. 

La 30—VI—14 Zamenhof rifuzis partopreni fondon de 
Hebrea ligo, al kies inciatintoj li skribis jenon: 

«Laŭ miaj konvinkoj mi ne povas ligi min kun la celado 
kaj idealoj de speciala gento aŭ religio. 


1) E. Wilsenfeld. «Galerio de Zamenhofoj», Horrem bei Köln, 
1924 j. p. 13. 


A A SS TITS SAT SES AAA TE EET mj To 5 

Mi estas profunde konvinkita, ke ĉiu nacionalismo pre- 
zentas por la homaro nur plej grandan malfeliĉon, kaj ke 
la celado de ĉiuj homoj devus esti krei harmonian homaron. 
Estas vero, ke la nacionalismo de gentoj premataj — kiel 
nature sindefenda rea go—estas multe pli pardoninda ol la 
nacionalismo de gentoj premantaj, sed se la nacionalismo 
de fortuloj estas nenobla, la nacionalismo de malfortuloj 
estas neprudenta... mi volas labori nur por interhoma jus- 
teco absoluta»). 

Li volis kredi ke «per tio mi alportos al mia malfeliĉa 
gento multe pli da bono, ol per celado nacionalisma». 


Religiaj konceptoj 


de Zamenhof 


La neeviteblaj kontraŭdiroj inter la vivo reala, kiun 
li observis, kaj la idealiste konstruita teorio homaranisma 
kaŭzis, ke Zamenhof, konsciante sian malfortecon, — venis 
al akcepto de certa kredo religia aŭ kvazaŭ - religia. 

En la «Preĝo sub verda standardo», deklamita de Za- 
menhof dum la 1-a Kongreso, li parolis pri dio, kiel neko- 
nata fortego, forto mistera la mondon reganta. 

Same en la deka punkto de la «Deklaracio pri Homara- 
nismo» li parolas pri dio, kiel «la plej alta, por mi nekompre- 
nebla forto». 

Nekomprenitaj kaj nekompreneblaj restis por li la kreaj 
fortoj de homa socio. Tial mankis al li firma scio pri la 
ĝusteco de la vojoj, kiujn li volis trairi. 

Mankon de tia scio li anstataŭis per kredo religia, vere— 
nobligita kaj idealigita. 

En la temploj homaranoj, kies kreon li sopiris, Zamen- 
hof rekomendis anstataŭ iuj ritaj diservoj aŭskultadi: 

«la verkojn de la grandaj instruintoj de la homaro, pri 


1 E. Privat, «Vivo de Zamenhof», London, 1920, pp. 185—186. 


la vivo kaj morto kaj pri la rilato de nia «mi» al la universo 
kaj al la eterneco»...!) 

Zamenhof ne volis scii, sed sendube li sentis ke lia filo- 
zofio tute ne alkonformiĝas al la reala vivo. Li ne povis 
esti absolute certa, ke la projektata de li solvo por sociaj 
problemoj donos solvon kontentigan por ĉiuj maldolĉaĵoj 
de la nuna vivordo. 

Por li plua garantio kredi al sia verko estis kredo al tiu 
forto nekonata, kiun ignoras kaj kiun ne bezonas homoj. 
kies penso trapenetris Ta realan iron de la homa historio 
kaj kiuj ekkomprenis la verajn fortojn, tiun iron influantaj. 

Zamenhof volis, ke homoj aliaj ne travivu tiun tragedion 
de hezito kaj de fantoma serĉado, kiun travivis li mem, 
kiam li, deksesjara knabo - ateisto, revante pri la bono 
de la homaro kaj ne havante ĝustan ideon pri la vojoj de 
homara evoluo, devis por savi sian idealisman koncepta - 
ron, reveni al dio kaj religio. 

Zamenhof volis: 

«savi sian posteularon kontraŭ senprogrameco kaj kon- 
sekvence kontraŭ refalo en gente-religian ŝovinismon». 

Certe jam ne konvinkige, sed artifike sonas la alvoko, 
kiun preparis Zamenhof dum milito por la projektata kon- 
greso por neŭtrale-homa religio: 

«Infanon oni ne povas nutri per abstraktaj teorioj kaj 
reguloj, ĝi bezonas impresojn kaj senteblan eksteraĵon... 
kiel kruele ofte suferas infano de senreligiulo, kiam ĝi vidas 
alian infanon, eble tre malriĉan, sed kun feliĉa koro, irantan 
en sian preĝejon, dum ĝi mem havas nenian gvidantan re- 
gularon, neniajn festojn, neniajn morojn!»“) 

La gvidanta regularo povas esti donata al la infano tute 
sendepende de iu edukado religia. Necesas nur, ke la edu- 
kado, gvidanta regularo, festoj kaj moroj starigitaj—donu al 
infanoj certanv olon, firman scion kaj konvinkon por la vivo. 


1) «Homaranismo (Hilelismo)». Peterburgo. 1906. p. 15. 
2) E. Privat, «Vivo de Zamenhof», London. 1920. p. 175. 

En Sovetio senreligia edukado donas al la infanoj multe 
pli da veraj vivo-principoj, ol povas doni iuj ajn instruoj 
de ekleziuloj diversspecaj. Certa-sence tiuj sovetiaj infanoj 
kreskos kaj estos laŭ volo, scio kaj konvinko veraj kaj indaj 
homaranoj. 

Al Ludoviko Zamenhof infano kaj junulo tiu scio kaj 
tiu konvinko mankis kaj lia volo ne mankinta kondukis 
lin al falsaj teorioj artefaritaj, idealistaj. 


Tolstoj kaj Zamenhof 


La ideoj de Zamenhof pri starigo de paco anstataŭ ekzis 
tantaj interlukto kaj batalo «inter homoj, gentoj kaj s»ci- 
klasoj» — havis certan parencecon kun ideoj similaj, espri- 
mitaj de la granda rusa verkisto L. N. Tolstoj. 

E. Privat skribis: «Post brila novelista kariero la riĉa 
orafo konvertiĝis al simila idealo pri kia Zamenhof jam vivis 
de post infaneco».?). 

Tolstoj same kiel Zamenhof komprenis la malbonojn de 
la nuntempa soci-ordo. Tolstoj same kiel Zamenhof ne 
sukcesis kompreni la leĝojn, kiuj direktas progreson de homa 
gento kaj socio. Serĉante elirejon el la nuntempa malbono 
ili ambaŭ dronis en teorioj idealistaj. 

Ambaŭ ismoj—tolstojanismo kaj homaranismo estis pro- 
testoj kontraŭ la formoj de moderna kulturo, kontraŭ la 
sistemoj politika kaj ekonomia de la moderna socio. 

Sed al Zamenhof mankis tiuj kuraĝo kaj konsekvenco, 
kiujn posedis Tolstoj. 

Tolstoj faris energian alvokon por reveno al la natura 
vivo, por detruo de la nuntempa kulturo, por plena natura 
ĉesigo de la homaro-ekzisto. 

Tolstoj venis ĝis la finaj logikaj konkludoj. Li skribis: 
«la homoj ne havas rajton profiti ne nur la fervojojn, vaporon 
elektron, telefonon. fotografion, la senfadenan telegrafon, 


1) E. Privat. «Vivo de Zamenhof». London, 1920. p. 88. 


sed eĉ la simplan preparadon de la fero kaj de la ŝtalo, 
ĉar ĉiuj-ĉi perfektigoj kaj inventoj estas uzataj nur por 
starigo de la pasioj, por ĝuoj, diboĉado kaj ekstermado de 
homoj»). 

Tolstoj esprimis esence reakcian ideologion de la socio- 
klasoj terkulturistaj, kiujn la rapida evoluo de nuntempaj 
produktad-rimedoj ĵetas en seneliran, ĉiam pli progresan- 
tan mizeron kaj malesperon. 

Zamenhof restis ĉe mezaj pozicioj. Al finaj konkludoj 
logikaj li ne venis kaj ne povis veni. Plena akcepto de 
tolstojanismo ja farus tute ne necesa, tute senutila tutan 
bataladon de Zamenhof por la lingvo komuna. La mezaj 
pozicioj de Zamenhof restis tiuj de la urba etburĝaro, ne 
volanta revenon al mastrum-metodoj de antaŭindustria 
epoko, sed samtempe suferanta pro premo kaj ekspluatado 
de Ja moderna koncentriĝanta kaj Statiganta financ-kapi- 
talo. 

Tiuj mezaj pozicioj povis produkti nur senforman aten- 
don kaj esperon «ke iam ĉio ŝanĝiĝos kaj boniĝos». 

Tamen en la senformaj idealistaj sopiroj de Zamenhof 
estis 10 komuna al tolstojanismo. Tion atestis la letero de 
Tolstoj mem, datita 27—IV 1894. Li skribis: 

«Mi vidis multfoje, kiel homoj rilatis malamike nur 
dank’ al materiala malhelpo je reciproka komprenado. La 
lernado de esperanto kaj ĝia disvastigo estas sendube kris- 
tana afero, kio estas la ĉefa kaj sola celo de la homa vivo». 

La eldonejo de Tolstojaj verkoj «Posrednik» konsekvence 
al tiuj paroloj ekinteresiĝis pri esperanto kaj decidis or- 
«anizi pli vastan propagandon por esperanto. 

Sed por la cara registaro estis malagrabla eĉ la negativa 
kritiko de la nuntempo, kiun donis Tolstoj. 

Ĝi rimarkis la interligon okazontan inter tolstojanismo 
kaj esperantismo. Sufiĉis publikigi artikolon de Tolstoj 


1) El la verko «Kredu vin mem». en Esp.:; L. N.Z 
la perforto. milito kaj revolucio». Sofio 1928 p. 12 


“olstoj «Pri 


«Kredo kaj Prudento» en N 2 de «La Esperantisto», 1895 j. 
por ke tiu gazeto estu en Ruslando por ĉiam malpermesita. 
Tiamaniere la unua provo pli intime interligi la ambaŭ 
movadojn donis gravan baton al juna senforta ankoraŭ 
esperanto. 
Eble tio estis plua kaŭzo, kial tiu interligo ne fariĝis 
pli intima kaj pli forta. 


Idealismaj kontraŭdiroj. 


de Zamenhof 


Homo sincera, Zamenhof ofte fiksadis diversajn mankojn 
de la nuna socicordo. Sed donante negativan kritikon por 
tiuj mankoj li ne kapablis fari konkretajn pozitivajn pro- 
ponojn por ilia forigo. 

Li volis, li celis doni socian valoron al siaj pensoj 
kaj paroloj. Dum la II Internacia Kongreso Esperantista 
(Genéve 1906 j.) li diris: 

«Senkolora oficiala parolo estus granda peko de mia 
flanko, Mi venas al vi el lando, kie nun multaj milionoj 
da homoj malfacile batalas pro libereco, pro la plej elementa 
homa libereco, pro la rajtoj de homo». 

Sed la limigitaj konceptoj de esperantismo permesis al 
li paroli nur pri unu el la sekvoj kaj tute ne pri la kaŭzo: 

«Krom la batalado pure politika, kiun ni esperantistoj 
ne povas tuŝi, ni vidas en tiu lando bataladon inter la gen- 
toj». Zamenhof bone parolis pri: 

«Aro da abomenindaj krimuloj, kiuj per diversaj plej 
ruzaj kaj plej malnoblaj rimedoj, per amase dissemataj 
mensogoj kaj kalumnioj arte kreas teruran malamon inter 
unuj gentoj kaj aliaj». 

Sed li ne trovis vortojn necesajn por klarigi la motivojn. 
kial tiuj mensogoj kaj kalumnioj estas dissemataj. Li ates- 
tas, ke: 

«Ni ne kredas, ke neŭtrala funCamento faros el la homoj 

20 ¡nielojn»... kaj tamen li finas per esprimo de espero, ke 


tiu fundamento «forigos almenaü la grandan amason de tiuj 
bestaĵoj kaj krimoj». 

Tamen eĉ tiu espero, malakceptanta nur la malbonon 
de la nuntempo, estis malagrabla kaj neakceptebla por tiuj. 
kiuj venis al esperanto kun aliaj malpli idealistaj ideoj 
kaj konceptoj. Ili solidariĝis en sia rilato al ideoj kun la 
cara registaro, persekutanta pro samaj konceptoj la tolsto- 
janismon. 

Tiuj personoj kaj inter ili la ĉefa—markizo de Beaufront 
jezuito kaj obskurantulo, siatempe insistis pri tio, ke per 
helpo de la «Deklaracio pri Esperantismo», akceptita de la 
Bulonja Kongreso enla j 1905, estu malpermesataj ĉiuj 
«esperoj kaj revoj, kiujn tiu aŭ alia esperantisto ligas kun 
la esperantismo». 

Zamenhof volanta esti sincera — ne povis akcepti tiujn 
postulojn. Li deklaris al la II Kongreso Esperantista: «Se 
nin, la unuajn batalantojn por esperanto, oni Cevigos, ke 
ni evitu en nia agado ĉion idean, ni indigne disŝiros kaj 
bruligos ĉion, kion ni skribis por esperanto. Ni ekkrios: 
kun tia esperanto, kiu devas servi ekskluzive nur al celoj 
de komerco kaj praktika utiligo, ni volas havi nenion komu- 
nan». 

La samon li ripetis ĉe la fino de sia parolado dum la 
111 Universala Kongreso de Esperanto (Cambridge 1907 j.). 

«Vivu Esperanto, sed antaŭ ĉio vivu la celo kaj la in- 
terna ideo de la esperantistaro, vivu la frateco de la popo- 
loj. vivu ĉio, kio rompas la murojn inter la gentoj». 

Gis la fino de sia vivo mem Zamenhof suferis grandan 
batalon inter siaj revoj — idealoj kaj la reala vivo. 

Li komprenis ne sufiĉecon de siaj proponoj, sed li ne sciis 
kiamaniere ilin vastigi kaj fortigi. 

Jam dum la mondmilito en «Alvoko» dediĉita al la even- 
tuale okazonta «Kongreso por neŭtrala homa religio» li 
projektis «starigon de neŭtrale-homa etika regularo»). 


1) E. Privat — «Vivo de Zamenhof». London, 1920 j. p. 179. 

ble en tiu regularo li estus pli vaste kaj pli klare dis- 
volvinta siajn soci-politikajn idealojn. 

Tamen la morto veninta kaj longe daŭrinta Eŭropa 

milito malhelpis al realigo de tiu finplano de Zamenhof. 


Personeco de Zamenhof 


Zamenhof unuigis en sia menso du ideojn: 1) de racia 
lingvo internacia kaj 2) de certa politike-filozofia princi- 
paro por solvi la problemon de genta interbatalo. 

Li brile sukcesis ĉe sia ideo unua. Li malsukcesis en la 
dua. Sed lia sindono kaj lia preteco oferi por siaj ideoj 
ĉion al li karan kaj sian personecon mem restas ekster iu 
ajn dubo. 

Li havis neniom da gloramo persona. Volonte Ji kaŝis 
sian personon ĉiuokaze, kiam tio estis utila por liaj ideoj. 
kaj eĉ ĉiam, kiam tio estis ebla. 

La raporto prezentita en la j. 1900 al la «Kongreso de 
la Franca Societo por progresigo de sciencoj» estis verkita 
de li. Tamen ĝis la j. 1910 li neniel deklaris sin aŭtoro de 
tiu siatempa ĉefverko en la primondlingva literaturo. 

Nur dum la Washingtona Kongreso (1910 j.) li konfesis 
por tiu ĉi raporto sian aŭtorecon. 

Tiuj tendencoj kaŝi sian personecon kreskis ĉe Zamenhof 
kun la jaroj, des pli ke lia oficiala situacio de la aŭtoro de 
rapide vastiĝanta nova lingvo ĝenis lin kaj malhelpis al 
li libere paroli kaj agiti por plej karaj al li revoj, por liaj 
eraraj, sed ĉiuokaze bonintenc aj idealoj de socia rekonstruo. 

Dum la V Kongreso Esperantista en Barcelono (1909 j) 
li diris: 

«La mondo vidas en mi ĉiam la naturan reprezentanton 
de la anaro esperantista... Forte mi dezirus forrifuzi mian 
por mi tro turmentan rolon». 

Ĉe la 25-jara jubileo de Esperanto dum la 8-a Kongreso 
Esperantista en Krakow Zamenhof fine deklaris: 

«Permesual mi, ke mi fine formetu de mi mian rolon. La 


nuna kongreso estas lasta, en kiu vi vidas min antaú vi: 
poste, se mi povos venial vi, vi ĉiam vidos min nur inter vi». 

Li pravigis sian agon per tio, ke multaj ne aprobantaj 
lian personon aŭ liajn politike-filozofiajn principo¡n—malap- 
probas pro tiu kaüzo esperanton. 

Zamenhof esperis, ke liberigita de iu oficiala movadon 
reprezentanta rolo, li povos ankoraü pli sindone servi al 
sia idearo, paroli pri ĝi kaj senĝene serĉi la eblajn kuraci- 
lojn por la ekzistantaj sociaj malsanoj. 

Sed li malsukcesis. 

Antaŭ la komenco de la X-a Kongreso Esperantista en 
Parizo eksplodis mondmilito. Zamenhof eĉ ne sukcesis 
pridiskuti kun siaj amikoj - sampensuloj la «Deklaracion 
pri Homaranismo», publikigitan en la j. 1913. 


Lasta tragedio de Zamenhof 


E. Privat en sia verko «Vivo de Zamenhof» rakontas. 
ke tuj post fino de mondmilito Zamenhof revis kunvoki 
specialan «kongreson por neŭtrale - homa religio». 

Sed la mondmilito daŭris kaj ŝajne ne havis finon. Sur 
la preparita manuskripto — alvoko por tiu kongreso Za- 
menhof intersekve skribis ke la kongreso okazos en urbe 
svisa: 

«en lastaj tagoj de decembro 1916», poste «en la umu j 
tagoj de aŭgusto 1917», kaj finfine kun mano tremanta: 
«post la fino de la milito». 

Por Zamenhof la kaŭzoj de mondmilito restis ne kompre- 
nitaj. Li ankaŭ ĉe la fino de sia vivo kapablis pensi nur 
pri lingvo neŭtrala kaj religio neŭtrala. Sed, ne penetrinte 
en la esencajn kaŭzojn de moderna kapitalismo kaj impe- 
rialismo, Zamenhof jam bone antaŭvidis, ke la rezultato 
de tiu milito estos nula, ke ĝi finiĝos per simpla flikado 
de la antaŭmilitaj ŝtatlimoj. 

La «letero al diplomatio», skribita dum la pasko 1915, 
estis lia cigno-kanto. 

Li sin turnis ne al popoloj, sed al la formalaj reprezen- 
tantoj de tiuj popoloj — al diplomatoj. 

Firma kaj klare-pensa menso de Zamenhof, tiel alte 
taksinta la rolon de kolektivismo ĉe kreado de nova lingvo, 
jam ĉesis fidi al kreaj fortoj de hom=masoj ĉe solvado de 
problemoj sociaj, Zamenhof, lasinta tiun senton kolekti- 
visman, trafis en plej senesperan situacion. 

Mankis al liaj proponoj firmeco. Mankis al Zamenhof 
kredo pri realigebleco de liaj proponoj. 

Anstataŭ iuj klaraj kaj certaj kuraciloj por forigi la 
malbonaĵojn de la nuntempa socio — li povis fari nur 
kelkajn sugestojn paliativajn. 

La «Letero al Diplomatio» enhavas nur unu solan postu- 
lon, ke post milito estu deklarite, ke «ĉiu lando morale kaj 
materiale plene apartenas al ĉiuj siaj filoj». Li insistis ke 
grava jam estus rezulto de la milito, se anstataŭ naciaj 
nomoj de la ŝtatoj alili estos donataj nomoj geografiaj (ekz. 
Peterburgio, Berlinio, Parizio). 

Ankaŭ tiuj senkulpaj proponoj restis ne akcepteblaj por 
la diplomatoj dum pacaj konferencoj postmilitaj. 

Nur en Sovet-Unio estis post la milito realigita plena 
kaj absoluta egaleco de nacioj kaj lingvoj. En la landoj 
venkintaj la nacia kaj lingva problemo estis neniel solvita. 

Zamenhof mortis la 14 de aprilo de 1917 J. Liaj idealistaj 
revoj kaj esperoj fakte montriĝis mortnaskitaj jam pli frue. 
la I—VIL—I4 j, ĉe la unuaj kanonpafoj, komencintaj Ja 
mondmiliton. i 


+ 


II. Zamenhof—iniciatinto 
kaj teoriisto de la Lingvo 
Internacia 


La ideo pri Mondlingvo ĉe Zamenhof dum lia junaĝo. 
La principoj de racia gramatiko kaj de internacia vor- 
taro. Persista laborado kaj eksperimentado de Zamenhof. 
Aglutina karaktero de esperanto. Zamenhof kiel fi- 
lologo. Kolektivismo en la kreado de la lingvo. Za- 
menhof kaj reformoj em esperanto. Zamenhof-stilisto 
kaj kreinto de lingvo-formoj. Eventuala rolo de scien- 
caj kaj Stataj autoritatoj en akcepto de la lingvo inter- 
nacia. Zamenhofaj ideoj por progresigi la aferon de 
mondlingvo. La praktika uzo de la lingvo kaj kresko 
de la esperantistaro. Lingva unueco de esperantistoj. 
Rolo de Zamenhof en la internaci-lingva movado. 


La ideo pri mondlingvo 
ĉe Zamenhof dum lia junaĝo 


Talenta infano kaj junulo L. L. Zamenhof estis forte 
impresita de la intergenta batalado en lia nasko-urbo 
Bialystok kaj lia nasko-lando Polio. La lingvokapabloj, 
kiujn li heredis de sia poliglota patro, kondukis lian inspi- 
ron al la ideo mond-lingva, kiu liaopinie povus mildigi 
tiun intergentan malamon. Persiste kaj seninterrompe li 
laboris por praktike solvi tiun problemon. Tiu persisteco 
kaŭzis, ke li, ne studinta speciale filologion kaj lingvoscien- 
con, modesta praktikanta kuracisto, sukcesis solvi la pro- 
blemon mondlingvan kun tia profundeco, kiun antaŭ li 
kaj post li elmontris nek unu esploranto tiukampa. 

Zamenhof mem skribis en sia letero pri deveno de espe- 
ranto al N. Borovko: «La ideo, al kies efektivigo mi de- 
diĉis mian tutan vivon, aperis ĉe mi en plej juna infaneco 
kaj de tiu ĉi tempo neniam min forlasadis: mi vivis kun 
vi kaj eĉ ne povas imagi min sen ĝi»). 


1) «Lingvo Intemacia», Uppsala, 1896, NN 6—7. 

La forta premo, kiun katizis tiu ideo sur la tutan orga- 
nismon kaj psikologion de Zamenhof montrigas en la poe- 
zio «Mia penso», verkita ankoraü antaü la publikigo de la 
Zamenhofa projekto internacilingva: 


«Mia penso kaj turmento 

Kaj doloroj kaj esperoj! 
Kiom de mi en silento 

Al vi iris jam oferoj! 

Kion havis mi plej karan — 
La junecon — mi ploranta 
Metis mem sur la altaron 

De la devo ordonanta !». 


La letero al N. Borovko rakontas, kiamaniere iom post 
iom evoluis la ideoj mondlingvaj de Zamenhof. 

Dum sia junaĝo Zamenhof revis pri akcepto de lingvo 
internacia. 

Tamen baldaŭ li komprenis ke tiuokaze «ni havus nur 
lingvon internacian por pli altaj klasoj de la societo»). 

Li ekkomprenis certe-gradan klasan karakteron de la 
estonta lingvo internacia kaj starigis principon, —«facileco 
de la lingvo por nekleruloj» °). 

Komence li volis krei mallongajn elparoleblajn liter- 
kuniĝojn: ab, aba, aca, ada..., al kiuj li volis doni rolon 
de la vortoj en nova lingvo. Antaŭ unu jarcento la samajn 
ideojn esprimis unu el la pioniroj de la mondlingvo J. P. 
de Ria 3). 

Rusaj vortoj «vejcarskaja» kaj «parikmaĥerskaja» kaŭ- 
zis, ke Zamenhof ekkomprenis la rolon simpligan de pre- 
fiksoj kaj sufiksoj, kiuj malampleksigas la fundamentan 
vortaron de la lingvo. 

1) «Funlamenta Krestomatio» p. 299. 

2) «Fundamenta Krestomatia» p. 308. 

3) J. P. de Ria de Baulmes en Suiss «Palais de soixante quatre fe- 
nostres éclairent au Dictionnaire universel», Petersburg, 1788, 


La evoluo de Ja penso Zamenhofa entenis la tutan evo- 
luon kaj la tutan idearon de la homara penso, kiun pro- 
duktis ducentkvindek-jara seréado de la lingvo universala. 


La prineipoj de racia grama- 
tiko kaj de internacia vortaro 


La kaüzoj de sukceso Zamenhofa estis tio, ke li unua 
sukcesis submeti sian lingvo-sistemon al tiuj postuloj — 
premisoj, sen kiuj lingvo internacia ne povus ekzisti. Lin 
ataŭirintaj pioniroj de la lingvo internacia sukcesis solvadi 
nur po unu aŭ po du el la premisoj necesaj. 

Franca filozofo Descartes, unu el la plej fruaj pioniroj 
de la ideo, jam konsideris kiel mem-kompreneblan u n u- 
an el tiuj premisoj 

En sia letero al abato Mersenne, datita la 20 —XI—1629. 
li skribis: 

«Tia lingvo havus nur unu sistemon de konjugacio, de 
deklinado kaj de vortderivado. Ĝi tute ne enhavus formojn 
neregulajn, kiuj aperas pro kutimo kripligadi lingvon. 
La konjugacio kaj vortderivado okazus kun helpo de pre- 
fiksoj kaj sufiksoj, aldonataj al la fundamentaj radikoj. 
Tiuj prefiksoj kaj sufiksoj troviĝus en la ĝenerala vortaro. 
Homoj malmulte edukitaj, per helpo de tiu vortaro facile 
ekuzos en daŭro de ses monatoj similan lingvon»!). 

Tiu postulo de gramatiko facila fariĝis post Descartes 
ĝenerale akceptita de ĉ ĉiuj projektantoj de artefaritaj lingvoj. 
Ĝi ankaŭ difinis la gramatikan strukturon de esperanto. 

La sekvanta dua postulo estis klare formulita 
nur en la j. 1855 de franca filozofo Charles Renouvier, kiu 
asertis, ke «lingvo universala devas esti filozofia laŭ sia 
programo kaj empirika — laŭ sia vortaro, t. e. ĝia programo 


1) R. Descartes. «Oeuvres completes» Paris, 1897, edition Cerf. 
BT Danco: 

devas sin bazi sur logika analizo de pensado, kaj ĝia vortaro 
devas esti tirita el la lingvoj vivantaj»)). 

Similaj ideoj pri nepra internacieco de la elementoj uni- 
versallingvaj tamen ne fariĝis ĝenerale akceptitaj. Kelkai 
projektoj de lingvo universala, bazitaj sur la principoj 
esprimitaj de Renouvier, restis tute ne rimarkitaj kaj sen 
subteno. 

Nur Zamenhof, aperiginta dum la j. 1887 lernolibrojn 
de sia projekto, fakte un wa pli vaste diskonigis kaj reale 
aplikis la principon de internacieco. 


Persista laborado kaj ekspe- 


rimentado de Zamenhof 


En la antaŭparolo al sia unua lernolibro Zamenhof 
montris klaran komprenon de tiu postulo kaj donis ĝustan 
analizon de la antaŭirintaj projektoj internacilingvaj: 

«Ĉiuj - ĉi provoj prezentis ĉu signaron por la necesaj 
elementaj esprimoj, ĉu akcelis simpligon de la gramatiko 
kaj anstataŭon de la naturaj vortoj per aliaj arbitraj... 
Provoj de tiu dua kategorio estis certaj lingvoj, sed ili 
enhavis nenian «internaciecon»“). Samloke li konstatis: por 
ke sukcesu tiaj provoj mankas kaj ĉiam mankos «eblo de 
interkonsento» inter homoj malsame pensantaj. 

in la jaro 1878 la lingvo ŝajnis finpreta. La 5-an de 
decembro tiujare Zamenhof, lastklasa gimnaziano, festis 
kun kelkaj siaj kamaradoj-sampensantoj naskiĝon de la 
nova «Lingve Universala». Komencante studojn en Uni- 
versitato li devis transdoni sian projekton al la patro por 


1) Ch. Renouvier, «La revue philosophique et religieuse», Paris, 
t. II p. 56—85 (Aout 1855). 

2) D-ro Esperanto, «Meĵdunarodnij jazik—Unua lemolibro» (por 
rusoj), Warszawa, 1887. pp. 5—6 (La Zamenhofa traduko de la sama 
Irazo en «Fundamenta krestomatio» estas pli arkaika kaj enhavas pluajn 
rusısmom). 


ke tiu ĝin konservu ĝis la fino de Ludovikaj Universitat- 
studoj. 

La patro, nekomprenanta ideojn de sia filo kaj ilin ne 
simpatianta, bruligis la verkon). 

En la j. 1881, kiam L. L. Zamenhof tion eksciis, li ku- 
raĝe eklaboris por prepari novan lernolibron de Universala 
lingvo. Post la j. 1881 kaj ĝis la j. 1887 Zamenhof ne ĉ»sis 
ŝanĝi kaj modifi la lingvon — konforme al tiuj eksperi- 
mentoj, kiujn li faris kun ĝi, kiel tradukisto kaj verkisto. 

En letero al N. Borovko Zamenhof skribis: «dum ses 
Jaroj mi laboris perfektigante kaj provante la lingvon, 
kvankam en la j. 1878 al mi ŝajnis ke la lingvo jam estas 
tute preta». 

Tiu persisteco helpis al plua progreso de la verko Za- 
menhofa. Forestis rapideco simila al la lingvo-krea laboro 
de Schleyer—aütoro de Volapük, kiu fakte skizis la lingvon 
dum unu nokto sendorma, kaj ĝin finpreparis en daŭro de 
kelkaj monatoj?). 

Nur du laborantoj sur la kampo mondlingva elmontris 
la saman persistecon kiel Zamenhof: J. Sudre 3) — aŭtoro 
de Solresol dum la jaroj 1817—1862, kaj C. Letellier4), 
preparinta dum la jaroj 1852—1886 4 volumojn dikegajn. 

Tamen tiuj pioniroj de la ideo sciis kaj sukcesis realigi 
nur la postulon unuan pri facileco de la gramatiko. 

En letero al N. Borovko Zamenhof asertas ke, tiel long- 
daŭre eksperimentante kun sia lingvo, li fine trovis kaj 
eksentis «spiriton de la lingvo». Certe temis ne pri iu spi- 
rito sed pri trovo, certegrada kutima ekuzo de la lingvaj 
formoj plej oportunaj, simplaj kaj kompreneblaj. 

Rezulte li povis en raporto al la Kongreso de Franca 


1) E. Privat «Vivo de Zamenhof». London, 1920. pp. 55, 65. 

2) R. Kniele, «Das erste Jahrzehnt des Weltsprache Volapiik», 
Ueberlinger B. 1889, p. 4. 

3) J. Sudre, «Langue musicale universelle», Paris, 1866. 

3) 0. L. A. Letellier, «Cours Complet de langue universelle». 
Caen. 1852—55, 4 vol. 


societo por progresigo de Sciencoj (en 1900) fiere deklari, 
ke li ĉion pripensis, ke li estas certa pri la formoj kaj vojoj 
de enkonduko de la Lingvo Internacia: 

«Jes ni povas antaŭvidi, kia lingvo estos internacia, 
ni povas tion ĉi antaŭvidi kun plena precizeco kaj certeco, 
sen ia ombro da dubo»). 

Raporto de Henry Phillips, prezentita al la Amerika 
filozofia societo, serioze esploranta la teoriajn premisojn 
por enkonduko de lingvo internacia, tute prave konstatis, 
ke «la principoj, sur kiuj ĝi (Ja Lingvo Internacia de D-ro Za- 
menhof) estas fondita, estas en la tuto maleraraj»?). 


Aglutina karaktero 
de esperanto 


Zamenhof interalie sukcesis tre praktike solvi la proble- 
mon pri facileco kaj tuja uzebleco de la lingvo («sendepende 
de tio — ĉu la mondo ĝin akceptos aŭ ve»). 

Ekster la facila kaj simpla gramatiko — Zamenhof en- 
kondukis ankoraŭ unu pluan novaĵon. En la unua lernolibro 
li skribis: «Mi enkondukis plenan dismembrigon de la ele- 
mentaj konceptoj (ideoj), kiuj estas esprimataj per memstaraj 
vortoj. La tuta lingvo konsistas ne el gramatike ŝanĝataj 
formoj de diversaj vortoj, sed el vortoj neŝanĝeblaj»). 

Per tiu dismemhrigo de la lingvoelementoj Zamenhof 
donis al nova lingvo karakteron aglutinan. Tamen li nenie 
uzis tiun terminon kaj, ne estante filologo, eble eĉ ne ĝuste 
prezentis al si la aglutinan karakteron de la tatar-turkaj 
lingvoj. 

Tiu speciala karaktero de esperanto, faciliganta ĝian 
studon kaj uzon, estis multe pli malfrue konstatita de la 


1) «Aldono al la dua libro de la Lingvo Internacia», Varsovio 1888, 
p. 3. 
2) «Fundamenta Krestomatio», p. 286. 
3) Zam.nhofan iom arkaikan tradukon de tiu frazo vidu en «Fun- 
32 damenta Krestomatio», p. 248. 


akademiano N. J. Marr — aŭtoro de tiel nomata jafetida 
lingvoteorio. 

En tiu punkto la profunda lingvo-penso de Zamenhof 
memstare realigis ideon esprimitan jam antaŭ du jarcentoj. 

Bernard Lamy — unu el postsekvantoj de Descartes 
rakontas, ke la konata vojaĝisto-esploranto Jaques Thevenot, 
konatiĝinte kun la mirinda facileco de la tatarlingva struk- 
turo, — proponis por faciligi studon de la ekzistantaj na- 
turaj lingvoj — modifi ilian gramatikon laŭ la modelo de 
la lingvo tatara (t. e. lingvo aglutina) ). 

Kiel konsekvence obeis Zamenhof al tiu, memstare 
de li trovita, principo aglutina — montras rakonto de 
prof. E. Boirac, ke la vorton «edzino» (prenita el vortkom- 
bino Kronprincedzino konforma al la germana «Kronprin- 
zessin») Zamenhof dismembrigis je du vortoj memstaraj: 
«edzo» kaj «ino»?), 


Zamenhof kiel filologo 


Estas notinde ke Zamenhof penetrinta kun mirinda 
klareco kaj profundeco en la esencon de la problemo in- 
ternaci - lingva, restis ĝis la fino mem sufiĉe ne kompetenta 
en la lingvo-scienco ĝenerala. Liaj seoj kaj konceptoj tiu- 
rilataj ne leviĝis super la meza nivelo de skolastika hindo- 
eŭropa lingvoscienco. 

La progreseman, ekzemple, tendencon de la lingvoj 
malhelpi per akcepto de lingvo helpa -internacia: 

En Unua libro (p. 4) li skribis, ke pro studado de lin- 
gvoj fremdaj «la lingvoj estas ĝenataj en sia memstara 
evoluo, ili pruntas necesajn esprimojn kaj vortojn el fremdaj 
lingvoj». 

1) Bernard Lamy «La réthorique ou l’ärt de parler», Paris (1 édi- 


tion 1670) t. I, ch. 9. 
2) «Oficiala Gazeto Esperantista», Paris, Decembro 1913, p. 144, 33 

La samajn argumentojn li ripetis en sia raporto pre- 
zentita en la j. 1900 al la kongreso de Franca Societo por 
progresigo de sciencoj. 

En tiu raporto konsiderojn, ke lingvoj kaj paroloj «de- 
pendas de la klimato, heredeco, kruciĝado de rasoj, historiaj 
kondiĉoj», Zamenhof nomis «instruitaj paroloj, senenhava 
pseŭdo-scienca babilado, kiu havas neniun sencon»). 

Li ne sukcesis suprenlevi sin ĝis kompreno, ke la lingvo 
estas senduba produkto de la bezonoj kaj de ekonomiaj 
kon"iĉoj. Tial li ĉiam emis troigi la rolon de la lingvo, 
kojektante, ke ĝi povas havi memstaran «sendependan 
funkciadon. 

En la analizo de la pasinto kaj antaŭvido de la estonto— 
Zamenhof ripetis nur la ĝeneralajn frazojn de la biblia le- 
gendo pri Babilona turo kaj de la skolastika lingvoscienco. 
En sia porolado dum la I-a Bulonja s M. Kongreso (1905 j.) 
Zamenhof ciris: «En la plej malproksima antikveco la homa 
familio disiĝis kaj ĝiaj membroj ĉesis kompreni unu la alian». 

La ideoj de modernaj lingvo-teorioj, intime ligantaj la 
lingvoevoluon kun la tuta historio de homera m'teria kul- 
turo, pravigantaj la praktikajn postulojn — premisojn por 
Lingvo Internacia, starigitajn de Zamenhof, restis por li 
fremdaj. 

Restis ĉe li iom da incividualismo, da personeca idea- 
lismo, ĉar li firme kredis, ke «kreado de plena en ĉiuj rila- 
toj taŭga kaj vivpova lingvo postulas specialan talenton 
kaj inspiron“). 


Kolektivismo en la 
kreado de la lingvo 


Malgraŭ tiuj konceptoj individualistaj menso de Za- 
menhof trovis lokon decan por la kolektiva kreopovo de 
la adeptoj de sia ideo. 


1) «Fundamenta Krestomatio». p. 277. 
2) «Fundamenta Krestomatio», p. 305. 


Jam en la «Aldono al la Dua libro de Lingvo Internacia» 
(pp. 6, 7) trovigas tiaj esprimoj pfofunde-pensaj: 

«Mi ne havis la intencon eldoni aiitore plenan vortaron 
kaj krei laŭ mia persona plaĉo la tutan lingvon de l'kapo 
ĝis la piedoj..... 

Unu homo tie povas esti nur iniciatoro sed ne kr e- 
anto. Lingvo Tutmonda devas esti pretigata paŝo post 
paŝo per la kunigita laborado de la tuta civilizita mondo... 

„.Komuna fundamento por la L. I. devas esti mia unua 
broŝuro (Lingvo Internacia. Antaŭparolo kaj plena ler- 
nolibro»)... Ĉio cetera devas esti kreata de la homa societo 
kaj de la vivo, tiel kiel ni vidas en ĉiu el la vivantaj 
lingvoj». 

En la sama broŝuro (p. 9) li pravigas tiun aserton, argu- 
mentante per la historia sperto de la lingvoj naturaj: 

Multaj timos, ke danke tiun vastan liberecon la lingvo 
internacia baldaŭ disfalos en multaj malsamaj lingvoj, 
sed kiu konas iom la historion de la lingvoj tiu komprenos, 
ke tiu timo estas tute senfonda, ĉar ni ĉiuj laboros sur 
unu fun~amento... tiu fundamento havos en la lingvo 
internacia tian saman signifon, kiun en ĉiu lingvo havis 
tiu lingva materialo, kiu estis en ĝi en la komenco de re- 
gula skriba literaturo.... novaj vortoj estis kreataj unu 
post unu laŭ 3 kreskanta bezono, kaj malgraŭ tio, ke ili 
estis kreataj dise de malsamaj personoj, sen ia kondukanto 
aŭ leĝdonanto, la lingvo ne sole ne disdividiĝis, sed kon- 
traŭe ĝi ĉiam pli unuformiĝis, la dialektoj kaj provincialis- 
moj iom post iom percigis antaŭ la foriĝanta komuna 
literatura lingvo».... 

Firma akcepto de tiuj gvidideoj permesis al Zamenhof 
samloke klare kaj ĝuste antaŭdiri la vojojn, kiujn sekvos 
la Lingvo Internacia, elektante el diversaj formoj — iujn 
formojn unuecajn — ĝenerale akceptotajn: 

«Ĉar la lingvo internacia pli dependas de la volo de I” 
homoj ol de aliaj kondiĉoj, — tiu proceso de unuformiĝado 
iros en ĝi multe pli rapide. 


«La. vortoj kreitaj malfeliĉe baldaŭ perdiĝos, kaj la vor- 
toj feliĉe kreitaj restos kaj eniros en la lingvon, la vortoj 
egale feliĉe kreitaj sed malegale sonantaj kelkan tempon 
batalos inter si kiel sinonimoj, sed jam post mallonga 
tempo ni vidos, ke unu el tiuj formoj estas uzata pli ofte, 
ol ĉiuj aliaj formoj — kaj baldaŭ la unua formo elpuŝos 
aliajn formojn». 

Tiu ideo pri evoluo de la Lingvo Internacia sur bazo de 
kolektiva uzado sendepende de iu aparta persono estis ne- 
niam de iu antaŭ Zamenhof esprimita. Aŭtorrajto pri tiu 
ideo apartenas ekskluzive al Zamenhof. Kaj ĝuste tiu prin- 
cipo, kiel ni nur vidas kaj komprenas, antaŭdifinis progreson 
kaj prosperon de la afero internacilingva. 

Kiel la ĉefan kaŭzon de Volapük - pereo Zamenhof 
konsiceris mankon de libera evolupovo. 

En sia kongresa parolado dum la VII Universala Kongreso 
de Esperanto en Antwerpen (1911) Zamenhof ciris: 

Volapük pereis ĉefe pro unu grava eraro, kiun ĝi enha- 
vis: absoluta manko de natura evoluipovo; kun ĉiu nova 
vorto aŭ formo la lingvo devis konstante dependi de la 
decidoj de unu persono aŭ de facile inter si malpaconta 
personaro. 

«Se ne ekzistus tiu eraro, kiun korekti oni be’aürinde 
ne povis, Volapük neniam pereus kaj ni ĉiuj verŝajne pa- 
rolus volapüke». 

Zamenhofaj ideoj pri vojoj de esperanto-evoluo estis 
formale akceptitaj de la l-a Universala Kongreso en 
Bulonjo s/M. La 4-a punkto de la kongresa deklaracio pro- 
klamis: «Esperanto havas neniun personan leĝdonanto 1 
kaj dependas de neniu aparta homo. Ĉiuj opinioj kaj verkoj 
de la kreinto de esperanto havas, simile al la opinioj kaj 
verkoj de ĉiu alia esperantisto, karakteron absolute priva- 
tan kaj por neniu devigan. La deviga por ĉiuj esperantistoj 
fundamento de la lingvo esperanto estas la verketo «Fun- 
damento de esperanto», en kiu neniu havas la rajton fari 

«Ciun ideon, kiu ne povas esti oportune esprimita per 
tiu materialo, kiu troviges en la «Fundamento de espe- 
ranto», ĉiu esperantisto havas la rajton esprimi en tia ma- 
niero, kiun li trovas la plej ĝusta, tiel same kiel estas farate | 
en ĉiu lingvo». 

En la j. 1908 dum Dresdena kongreso Zamenhof havis 
jam eblon ne antaŭdiri sed konstati realajn sekvojn el tiuj 
principoj: 

«Nia lingvo konstante pli riĉiĝas kaj elastiĝas. Iom post 
iom konstante aperas novaj vortoj kaj formoj, unuj forti- 
kiĝas, aliaj ĉesas esti uzataj... Nenie montriĝas ia diferen- 
ciĝado de nia lingvo laŭ la diversaj landoj, kaj ju pli sper- 
taj fariĝas la aŭtoroj, des pli similiĝas reciproke ilia uzado 

“de nia lingvo, malgraŭ la granda malproksimeco de iliaj 
lokoj de loĝado». 


Zamenhof kaj refor- 


moj en esperanto 


Zamenhof estis tamen sufiĉe singardema por supozi, ke 
la fundamento de la lingvo, kiun li starigis, krom la evoluo 
sur bazo de kolektiva uzado, povos bezoni ankaŭ certajn 
reformojn. 

Tial en sia «Unua lernolibro» (p. 29) li promesis zorge 
registri ĉiujn kritikojn kaj post ilia esploro enkonduki en 
la lingvon ĉiujn ŝanĝojn necesajn. 

Li antaŭvidis ke tiuj eventualaj korektoj eble ne ĉiujn 
kontentigos. 

«Tial se al iu tiuj korektoj ŝajnos nesufiĉaj — tiu ne 
forgesu, ke en la lingvo ankaŭ estonte ne estos malperme- 
sitaj pluaj perfektigoj. Nur tiu rajto enkonduki perfekti- 
gojn apartenos ne al mi, sed al aŭtoritata ĝenerale akceptita 
akademio de la lingvo... 

«Ĝi povos en okazo de bezono, iom post iom nerimar- 
keble enkonduki ĉiujn necesajn perfektigojn». 

Fakte la sola racia ŝanĝo, kiun Zamenhof enkondukis en 37 


sian lingvo-fundamenton en la j. 1888, konsistis en ansta- 
taŭo de la formoj kian, tian, , per formoj kiam, tiam...!) 

Jam pli malfrue en la j. 1894 por kontentigi dezirojn 
de kelk-iuj siaj adeptoj Zamenhof presigis sur la paĝoj 
de la esperanta gazeto tiutempa serion da specialaj arti- 
koloj «Pri reformoj en esperanto»). 

Ĉar tiuj reformoj devis servi al la interesoj kaj postuloj 
de la ĉiam kreskanta diversnacia esperantistaro, en la 
N 3 de «Esperantisto», 1894 j., Zamenhof skizis la ĉefajn 
principojn, kiuj devis esti bazo por la reformoj eventualaj: 

Nia lingvo devas antaŭ ĉio esti plej facila por 
ĉiuj nacioj kaj kiom ĝi nur estas ebla, enhavi en si ne- 
nion, kio estas kontraŭ la kutimo de la nacioj kaj prezen- 
tus al ili fremdaĵon... 

„den nia pure praktika afero la neoportuna teoria 
logiko devas cedi al la pli oportuna praktika kutimo de la 
popoloj... 

„tni devas eviti ĉian superfluan bataladon kontraŭ 
la kutimoj de la popoloj, por ne malfaciligi senbezone la 
bataladon por nia lingvo». 

La reformoj proponitaj ne trovis aprobon ĉe la plej 
multo de la aktive voĉdonantaj pri tiu afero esperantistoj. 
En Me 11 de «Esperantisto», 1894 j. estis presita: «Fina 
rezultato de la vo@donado»:—157—kontraü reformoj, kaj 107 
por reformoj. 

Do la lingvo restis ne ŝanĝita. 

Tamen ankaŭ post tiu voĉdonado Zamenhof prave kon- 
jektis, ke 264 esperantistoj ne povas antaŭdecidi pluan 
sortoa de la helpa universala lingvo. 

Tuj post publikigo de la rezultoj de voĉdonado li skri- 
bis: 

«Kelkaj pensas, ke la farita decido malpermesas por 
ĉiam iun ŝanĝon en nia lingvo kaj faras ĝin por ĉiam tute 


7) «Aldono al Dua libro de la Lingvo Internacia», p. 5—6. 
2) «Esperantisto», Nümberg, 1884, MN 1-11. 


rigida. Tio estas eraro, ĉar ĉiu ja devas bone kompreni, 
ke ni malgranca kolekto da homoj ne povas fari ian decidon 
por ĉiam en afero, en kiu laŭ nia espero poste partoprenos 
grandaj multegoj da aliaj homoj. La plimulto trovis ke 
pro diversaj kaŭzoj en nuna tempo nenio en la lingvo devas 
esti ŝanĝita; ĉu iam poste oni faros iajn ŝanĝojnaŭ ne—pri 
tio neniu decidis, nek povas decidi. 


Zamenhof stilisto kaj 
kreinto de lingyo-formoj 


Tiuj rezervoj al la neantaŭvideblaj korektoj de la lin- 
gvo — estis farataj de Zamenhof tute prave. 

La persona sperto de Zamenhof en lingvo-praktikado 
montris, ke, malgraŭ la profund-pensa kreo de la lingva 
fundamento, li same kiel aliaj esperantistoj ne ĉiam suk- 
cesis tuj trovi kaj ekuzi lingvajn formojn plej oportunajn. 

Li eraris akceptinte formojn tian, kian... anstataŭ la 
nuntempaj — tiam, kiam... 

En «Unua lernolibro» ni trovas formon «dek milionoj 
homoj» (anstataŭ — da homoj). 

Ankaŭ en la «Dua libro de l'Lingvo Internacia» kaj 
en «Aldono al la Dua libro» ni trovas pluajn esprimojn, 
kiuj nun kaŭzus malsukceson de la abituriento ĉe la ins- 
truistaj kursoj esperantaj: 

«mian laboron mi prezentas je tempo de unu jaro...» 
(anstataŭ — je I’ daŭro ...aú «dum unu jaro»... aŭ «por 
unu jaro»...?). 

«la publiko povu koniĝi tiun ĉi lingvon ĉiuflanke». 

«...kio li parolas pri aferoj tute sensignifaj... kaj pri 
Vaferoj efektive gravaj li ne parolas eĉ unu vorton»... 
(anstataŭ «kial li»). 


2) Notu bone, ke la vortoj «daŭro» kaj «dum» jam estis akceptitaj 
en la «Unua lernolibro». 39 

«...artikuloj... 

«...Mi subskribita... (anstataŭ «mi subskribinta). 

«..aldonita... (anstataŭ «sindona»). 

«..fonda provado...» (anstataŭ — fundamenta, cetala 
esploro). 

«...havos tian signifon, kiun havis...» 

«...estus dezirata...» (anstataŭ «estus dezirinda»). 

«Danke la unu gramatikon».. 

Similaj formoj kaj frazkonstruoj troviĝas en ĉiuj verkoj 
kaj skribaĵoj Zamenhofaj de la unua periodo esperanta. 
Ili estas troveblaj ankaŭ en la «Fundamenta krestomatio». 

Uzo de plej multo el tiuj formoj estas klarigebla per 
senkonscia traduko esperanten de formoj kaj parolturnoj 
nacilingvaj (ĉefe rusaj kaj polaj). 

Zamenhof prave konsilis: 

«Naciajn idiotismojn ni devas eviti kaj ni devas peni 
traduki ilian sencon en maniero plej logika kaj internacia), 

Sed tiu internacia maniero povis aperi nur kiel rezulto 
de kolektiva uzado kaj reciproka interŝanĝado de la lingvo- 
sperto. Zamenhof estis eĉ devigita sin pravigi: 

«Kelkaj esperantistoj pensas ke mi uzas en miaj verkoj 
stilon slavan. Tia opinio estas tute erara»?) 

Li estis ne prava, almenaŭ se temis pri liaj artikoloj 
kaj verkoj unuaj. 

Rimarkeble boniĝis la stilo de Zamenhof jam post 2— 
3 jaroj de praktika esperanto - apliko. 

La stilo -kaj la vorto-formoj esperantaj multe pli pro- 
gresis dum la j. 1888—1890 ol dum la jaroj 1881—87 ĉar 
serĉadon kaj akcepton de tiuj aŭ aliaj lingvo-formoj par- 
toprenis jam ne unu persono, sed multaj diverslandaj adeptoj 
de la sama lingvo. 


1) «La Revuo», Paris, 1907, Oktobro. 
*) «La Revuo», Paris, 1906, Decembro. 


Eventuala rolo de sciencaj kaj Stataj 
aŭtoritatoj en akcepto de Lingvo Internacia 


Zamenhof sciis, ke lia persona aŭtoritato de okulisto 
neniel povis imponi la mondon sciencan kaj oficialan. 

Do ankaŭ pro konsideroj pure taktikaj li agis saĝe, 
deklarante, ke li opinias sin nur iniciatinto de la lingvo 
kaj tute ne ĝia tutsola kreanto. 

Plurfoje defendante sian ideon kaj sian lingvo - sis- 
temon antaŭ rondoj sciencaj li faris samtempe certajn ri~ 
verencojn antaŭ ili. 

En sia kongresparolado dum la IV Universala Kongreso 
en Dresden (1908) Zamenhof diris: 

«Kiam antaŭ 20 jaroj la Amerika Filozofia Societo volis 
preni la aferon de Lingvo Internacia en siajn manojn, tio 
estis por la aŭtoro de esperanto tiel altega kaj neatingebla 
aŭtoritato, ke li tuj decidis fordoni ĉion al la manoj de 
societo..». 

En sia raporto, prezentita dum la j. 1900 al la kon- 
greso de Franca Societo por progresigo de Sciencoj Zamen- 
hof analizis detale la demandojn: 1) ĉu la Lingvo Internacia 
estas bezona, 2) ĉu ĝi estas ebla kaj 3) ĉu oni povas ĝin 
praktike enkonduki. Al ĉiuj-ĉi demandoj li donis klarajn 
kaj ĝustajn respondojn. 

Sed al la kvara demando—kiam kaj kiamaniere okazos 
tiu enkonduko de la lingvo — Zamenhof respondis hezite, 
supozante, ke finfine por solvi tiun demandon (se ĝi ne 
estos solvita per societo mem) intervenos la registaroj"). 

la asertis: «Apartaj personoj kaj societoj tie-ĉi nenion 
povus fari, ili povus nur konstante instigadi la registarojn, 
sed mem solvi la demandon sen enmiksiĝo de la registaroj 
ili ne povus»?). 

Insistante pri sia teorio, ke Lingvo Internacia evoluas 


1) «Fundamenta Krestomatio», p. 274. 
2) «Fundamcnta Krestomatio», p. 285. 


same kiel naciaj lingvoj, li tamen rezervis al la registara 
interkonsento povon enkonduki en tiun lingvon ĉiujn ne- 
cesajn reformojn kaj ŝanĝojn). 

Zamenhof sentis sin kvazaŭ ĝenata kaj kvazaŭ volis 
antaŭ certaj rondoj pravigi sian kuraĝon esti kreinto de 
artefarita lingvoprojekto. Li certigis, ke li tion faris mur 
«ĉar ĉia batalado abstrakta kaj teoria ordinare al nenio kon- 
dukas»). 

Jam pli malfrue, kiam la mondo esperanta fariĝas pli 
ampleksa kaj impona kaj kiam ĝi jam certagrade sende- 
pencigis de la personeco Zamenhofa, tiu lasta trovis aliajn 
vortojn por difini la ĝustan rolon de eventualaj aŭtoritataj 
komitatoj internacilingvaj. 

En Dresdena Kongreso (1908 j.) parolante pri la inter- 
veno de Amerika filozofia societo kaj ĝia provo preni la 
aferon Mondlingvan sub sia gvido Zamenhof diris: 

«Feliĉe la entrepreno de la Amerika societo ne sukcesis. 
Mi uzas la vorton «feliĉe», ĉar efektive nun, kiam mi estas 
pli sperta, por mi estas afezo tute senduba, ke se la entre- 
preno de tiuj teoriistoj daŭrus iom pli longe, la tuta ideo 
de Lingvo Internacia jam de longe estus senkreditigita kaj 
enterigita por ĉiam, aŭ almenaŭ por tre longa, longa 
tempo». 

Lastfoje Zamenhof pri la ebla rolo de registaroj ĉe solvo 
de tiu problemo parolis dum la VI-a Kongreso en Washing- 
ton (1910 j.): 

«La celo por kiu ni laboras povas esti atingita per du 
vojoj: aŭ per laborado de homoj privataj, t. e. de la popolaj 
amasoj, aŭ per dekreto de la registaroj. Plej kredeble nia 
afero estos atingita per la vojo unua, ĉar al tia afero, kiel 
nia, la registaroj venas kun sia sankcio kaj helpo ordinare 
nur tiam, kiam ĉio estas jam tute preta». 

Se eĉ la registaroj kreus iun specialan konisionon, tiu 


42 ') «Funlamenta Krestomatio», pp. 313—314. 
2) «Fundamenta Krestomatio», p. 284. 


lasta — laü opinio Zamenhofa—povus argumenti nur jena- 
maniere: 

«Anstataü fari tute senbezone kaj sencele riskajn novajn 
eksperimentojn ni simple akceptu tion, kio jam ekszistas, 
ni donu al ĝi la aŭtoritatan apogon de la registaroj...» 

Tian sian opinion Zamenhof pravigadis tiel: 

«..Se la komitato traktos sian taskon serioze, ĝi ne 
riskos preni sur sin mem la kreadon de tute nova lingvo, 
nek prenos alian lingvan projekton, kiun la vivo ankoraŭ 
ne sufiĉe elprovis». 


Zamenhofaj ideoj por progresigi 
la aferon de Mondlingvo 


Zamenhof bone komprenis malfacilecon de sia penado 
iniciati kreon de reale funkcianta lingvo internacia. Por 
lia reputacio de juna kuracisto estis tre riska la tuta entre- 
preno. Sed konvinko, ke li ĉion antaŭvidis kaj laŭeble ĉion 
antaŭpreparis, permesis al li skribi en la Unua Lernolibro: 

«Kelkaj feliĉaj ideoj, rezultoj de meditado, kuraĝigis 
min kaj instigis min provi, ĉu mi ne sukcesos venki siste- 
mece Ĉiujn malhelpojn por kreo kaj enkonduko de racia 
universala lingvo». 

Kiel ĉefan sian taskon praktikan li konsideris—venki 
indiferentecon de la mondo. Li volis tion atingi, kolektante 
specialajn promesojn de personoj, kiuj studos la lingvon 
se entute dek milionoj da similaj promesoj estos kolektitaj. 

Sed en tiu sia provo Zamenhof malsukcesis. 

Jam post unu jaro Zamehof fakte lasis la esperon fin- 
kolekti tiun nombron da promesoj kaj direktis ĉefan atenton 
al tuja praktika ekuzo de la lingvo. Li skribis: «Sendepende 
de Viro de voĉdonado en tiu ĉi lingvo estos eldonotaj libroj 
kaj la afero sin movos antaŭen»). 

1) D-ro Esperanto, «Dua Libro de l' Lingvo Internacia», Varsovio 
1888 p. 14. 

Li mem montris modelon por tia senpere praktika agado 
kaj propagando. Lingvo-projekto de Zamenhof estis unua, 
kiu aperis samtempe en kvar lingvoj (rusa, pola, germana, 
franca), kaj kiu havis post tri jaroj aldonojn en pluaj naú 
lingvoj: angla, hebrea, sveda, hispana, latva, rumana, 
dana, bulgara, itala. 


La praktika uzo de lingvo 
kaj kresko de la esperantistaro 


Tiel agante — Zamenhof sukcesis praktike rapidigi la 
ĉiam pli kreskantan publikan uzadon de la lingvo. Li bone 
komprenis gravecon de tiu punkto. Guste tial duoble pravis 
liaj vortoj ‘suprecititaj pri la entrepreno de Amerika filo- 
zofia societo, kiel tiu de «teoriistoj». Li komprenis, ke la 
sukceso de lia lingvo estis speciale ŝuldata al tiu adeptaro, 
kiu partoprenis en la komenca uzado kaj pliriĉigado de la 
lingvo. 

Tiurilate la tiel nomata interna ideo de I’ esperantismo 
faris al la lingvo grandan kaj gravan servon. Ĝi grupigis 
ĉirkaŭ Zamenhof aron da personoj — samideaj. Kun tiuj 
personoj Zamenhof havis ne mur komunan lingvon, sed 
ankaŭ la samajn aspirojn. La unuaj verkoj literaturaj en 
esperanto, la unuaj esperantaj poemoj entuziastaj pri paco 
kaj amo inter nacioj — helpis gardi kontraŭ Cisfalo la ko- 
munan idearon kaj la komunan lingvon de unuaj esperan- 
tistoj. Jam en multe pli posta tempo venis al esperanto 
homoj pli realaj, ne logitaj per la efemera interna ideo. 
Ili komencis uzi tiun lingvon, ili komencis uzi ĝin kiel 
batalilon unu kontraŭ la alia. Sed la lingvo atingis tiutempe 
jam tian gradon da forteco, kiam internaj ĉiskutoj de es- 
pera ntistoj plu ne povis minaci la unuecon kaj pluan evo- 
lupovon de la lingvo. 

Certe ankaŭ la praktika aplikado de Volapiik, aperinta 
sep nen antaŭ la apero de esperanto, estis antaŭen-puŝata 

Por tion kompreni sufiĉas tralegi la himnon volapú- 
kistan: 
«Amikecon plifortigi 
Ni klopodu kun fervor; 
Provu revon realigi, 
Voku ni kun lingv-aŭtor: 
En la tuta homa rond' 
Unu lingvo por la mond”), 


Sed aŭtoro de Volapük — J. Schleyer ne realigis la 
premison pri la internacieco de lingvaj elementoj. Zamenhof 
en la artikolo «Esenco kaj estonteco de la Lingvo Internacia» 
skribis: «Volapuk solvis nur la demandon de la gramatiko, 
kaj la vortaron ĝi lasis tute sen atento, doninte simple tutan 
kolekton de diversaj elpensitaj vortoj»“). 

Kun paso de jaroj Zamenhoi trovis aliajn vortojn por 
estimi la laboron de J. Schleyer. Li principe akceptis, ke 
Volapuk, eĉ ne konstruita sur la bazo de internaciaj ele- 
mentoj, sed tamen difinata per libera evoluo kaj kolektiva 
kreado, sukcesus progresi kaj akiri la formojn necesajn. 
En la parolado dum la Antwerpena kongreso (1911 j.) Za- 
menhof diris: 

«Antaŭ Schleyer oni ankaŭ revis pri Lingvo Internacia; 
oni provis labori por ĝi, sed tio estis nur teoriaj skizoj, 
palaj senkorpaj fantomoj en regiono de revoj. Li estis la 
unua, kiu diris al si: por lingvo internacia mi volas ne revi, 
sed labori; dum ĉio ĉirkaŭe dormis, li estis la unua, kiu 
praktike kreis la internaci-lingvan movadon. 

«Volapuk ne estis venkita de esperanto, ĝi pereis per 
si mem (pro manko de evolupovo) en tiu tempo, kiam es- 
peranto estis ankoraŭ tro malforta por iun venki». 

Tiuj vortoj formulas gravan praktikan premison por la 
Lingvo Internacia, premison, kiun sukcesis efektivigi mur 
Schleyer kaj Zamenhof. 


1) rigardu: «Al Eterna Lumo», Vitebsk, 1921, NeNe8-—4, p. 10. 
2) «Fundamenta Krestomatio», p. 310. 

Lingva unueco 


de esperantistoj 


En sia kongresparolado dum la j. 1908 (Dresden) Zamen- 
hof diris: 

«En la unua tempo, vidante ke nia afero progresas tre 
malrapide kaj mafacile, multaj esperantistoj pensis, ke 
la kaŭzo de tio kuŝas en nia lingvo mem, ke, se ni nur ŝan- 
ĝos tiun aŭ alian detalon, la mondo tuj venos al ni en granda 
amaso». 

Tiuj pensoj kondukis esperanton al la periodo de refor- 
mo-proponoj de la j. 1894. 

Tamen la plejmulto de esperantistoj trovis la proponi- 
tajn reformojn—senutilaj aŭ nenecesaj (vidu p. 38). 

Nur «kelkaj tre malmultaj malkontentuloj forlasis espe- 
ranton kaj kune kun kelkaj ne esperantistoj, kiuj rigardis 
sin kiel plej kompetentaj en la afero de Lingvo Internacia, 
komencis inter si ĝis nun ankoraŭ ne finiĝintan kaj neniam 
finiĝontan diskutadon pri diversaj lingvaj Cetaloj...». 
Zamenhof prave nomis tiun diskutadon «neniam finiĝonta» 
ĉar finon al tia teoria diskutado povus doni nur praktika 
kolektiva uzado kaj eksperimentado. Kaj la sola bezo por 
tia eksperimentado—praktike uzantaj la lingvcn esperantis- 
toj—restis ekster atingopovo de tiuj reformistoj kaj pro- 
jektistoj. 

En la sama parolado Zamenhof konstatis: 

«De la tempo, kiam la esperantistoj ĉesis paroli pri 
reformoj, komenciĝis por esperanto periodo ĉiam pli kaj 
pli brilanta. En la komenco, sub premo de tre grandaj mal- 
helpoj eksteraj ni progresadis tre malrapide kaj malfacile». 

Poste la progresado fariĝis pli rapida. Tamen ankoraŭ. 
ne venis la tempo, por ke iuj registaraj aŭ sciencaj aútori- 
tatoj intervenu kaj decidu pri la reformoj en la lingvo. Kaj 
la reformoj, kiujn pridiskutus kaj pri kiuj decidus la espe- 
rantistaro mem, kaüzus nur dangerajn skismojn en la mo- 

Tial Zamenhof rifuzis intertrakton pri reformoj kun ne 
sufiĉe aŭtoritata «Delegitaro por akcepto de Lingvo Inter- 
nacia» kaj en sia «Cirkulera letero al ĉiuj esperantistoj» 
la 18—I—1908 li skribis: 

«Nun kiam ni estas ankaraŭ tro maltortaj ni povas atingi 
nian celon nur per severa disciplino kaj per absoluta unueco». 

Tiu disciplino estis despli necesa, ĉar: 

«Lingvoj naturaj kreskas tute trankvile, ĉar kun tia 
lingvo neniu kuraĝos fari iajn eksperimentojn aŭ fleksi 
ĝin laŭ sia gusto, sed pri lingvo artefarita ĉiu opinias, ke 
li havas rajton, povas aŭ eĉ devas direkti la sorton de la 
lingvo laŭ sia kompreno», !) 

Do necesis disciplino, unueco same en la lingvo-uzado, 
kiel ankaŭ en la kompreno pri la vojoj de lingvo- evoluo. 

Zamenhof ĉiam substrekis kaj ĉiel defendadis la plej 
gravajn por internacilingva movado premisojn de libera 
evoluo kaj de praktika uzo kaj eksperimentado. 


Rolo de Zamenhof en la 


internacilingva movado 


Zamenhof kun la tuta modesteco kaj profunda kompre- 
nemo, kiujn li pose”is, neniam pretendis esti gvidanto de la 
movado, kiun li mem iniciatis. 

Jem en la j. 1888 li deklaris: 

«Kreinte la fun“amenton de l’ lingvo, mi nun deprenas de 
mi tutan aŭtoritaton nur tial, ke mi profunde kredas ke 
tion postulas la interesoj de l'afero». 2) 

Troviĝas atestantoj, kiuj komunikas, ke parolante pri 
la publikigo de la «Unua Lernolibro» Zamenhof diris: «eĉ 
se mi tiam estus mortinta, la lingvo povus evolui sen mia 
helpo, el ĝia propra funcamento 3). 


1) Kongresa parolado dum la VIII Universala kongreso en Kra- 
kow (1912), 

2) «Aldono al Dua Libro de l'Lingvo Internacia», p. 12. 

3) A. Zakrzewski, «Historio de Esperanto», Varsovio, 1918, p.9 

La deklaracio de la Unua Kongreso Esperantista dum 
1905 j. proklamis sendependecon de la lingvo deiuajn per- 
sono. 

En Washingtona Kongreso (1910) Zamenhof ree kaj 
kategorie konstatis: 

«Por ŝanĝi ion en la natura irado de la internacilingva 
afero mi estas tiel same senpova, kiel ĉiu alia persono». 

Dum la VIII Kongreso de j. 1912 en Krakow Zamenhof 
lasis ĉian oficialan rolon en la esperanto-movado. 

Prezidanto de la IX Kongreso en Bern (1913 j.) R. de 
Saussure, parola nte pri tiu rezigno prave diris: «mi opinias, 
ke li agis saĝe kaj por la bono de nia movado, ĉar povus 
esti malutile “kaj eĉ danĝere, elekti iun el la esperantistoj, 
eĉ la plej eminentan, kiel kvazaŭ heredontan aŭ posteulon 
de Zamenhof. 1) 

La rolo de Zamenhof en la historio de Lingvo Interna- 
cia estis finlucita kaj de tiu tempo apartenis jam al his- 
torio. 

Jam kiel historiistoj ni devas karakterizi Zamenhofon— 
iniciatinton de la praktika Mondlingva movado. 

Malakceptante kaj eĉ kontraŭbatalante la tutan poli- 
tike-filozofian idearon de Zamenhof, ni devas kliniĝi antaŭ 
liaj lingvo-ideoj, kiuj, uniĝintaj en lia menso, estiĝis po- 
tenca forto. Tiuj ideoj kaj tiu forto kreis fortikan movadon 
internacilingvan kaj praktike renversis multajn el la ideoj 
kaj teoriaj konsideroj de antaŭirintaj Zamenhofon lingvis- 
toj kaj lingvo-teoriistoj. 

Ankaŭ ni devas konstati, ke por ĉefverko de Zamenhof 
esperanto ĉe ĝia komenca ekfloro liaj fuŝaj politike-filozo- 
fiaj ideoj eĉ estis utilaj. En realeco tiuj ideoj flankaj, mal- 
prosperaj, se ili estas konsieerataj] sendepende de la espe- 
ranto-evoluo, tiuj ideoj faris certan servon al la lingvo kaj 
utilis kiel bona komenca por ĝi fermento. 

Dank'al sia persisteco kaj penso profunda, Zamenhof 


3) «Esperantista Dokumentaro, Kajero XXVI», Paris, 1914. p.96, 


sukcesis enkorpigi en sian lingvoprojekton ĉiujn postulojn- 
premisojn necesajn por reala ekzisto de la Lingvo Interna- 
cia. 

Tiuj postuloj-premisoj estis jenaj: 

1) simpligita kaj racia gramatiko, 2) internacieco de la 
lingvo-elementoj, 3) libera evoluo kaj memstara, sendependa 
de iu ajn persono, kresko de la lingvo-materialo, 4) praktika 
apliko kaj uzo de la lingvo. 

Antaŭ Zamenhof kaj post li ĉiuj projektantoj de lingvoj 
artefaritaj solvadis nur po unu, po du el tiuj premisoj. 
Zamenhof solvis ĉiujn kvar, kaj samtempe lia modesteco 
permesis plej nerimarkeble kaj sendolore apartigi lian per- 
sonecon de la sorto kaj estonto de la lingvo. 

La kaŭzo de la progreso de Lingvo Internacia kaj de espe- 
ranto troviĝas en Zamenhofaj lingvo-ideoj, en la lerte kom- 
binitaj principoj de esperanto -konstruo kaj en la tuta agado 
de Zamenhof. 

Personeco de Zamenhof ricevas ĝustan kaj meritan tak- 
son ĉe tiuj rondoj kaj tiuj sociklasoj, kiuj volas partopreni 
en la rekonstruo pli bona de la sociordo nuntempa kaj kiuj 
por rekonstruo volas uzi ĉiun brikon utilan kaj taŭgan. 
Ĉiuokaze ne al tiuj rondoj kaj klasoj estis direktita laj pa- 
rolo de Zamenhof dum la VIII kongreso en Krakow: «Se 
al iu ne placas mia persono aú miaj politike-religiaj prin- 
cipoj, li farigas malamiko de esperanto». 

Per sia lingvo-verko Zamenhof konstruis al si mem kaj 
al sia viv-laboro neforigeblan monumenton en la historio 
de la homara evoluo. >. 

